D akud i yesɛan sin n leṣnaf akud n uferriɣ d wakud n tsiwelt. «D akud yettilin kan deg uḍris n tsekla. Deg-s sin n leṣnaf: akud n uferriɣ (neɣ n teḥkayt), d wakud n tsiwelt. Akud n teḥkayt d amseḍfer n yineḍruyen seg mi ara tebdu teḥkayt alarmi tekfa. Ma yella d akud n tsiwelt d amseḍfer n yineḍruyen akken i ten-id-yeḥka umsawal. Zemren ad ɛedlen sin leṣnaf-agi n wakud akken diɣen zemren ad mxallafen. Ad ɛedlen ma yella ineḍruyen yeḥka-ten-id umsawal akken mseḍfaren deg wakud. Ad yemxallaf wakud n tsiwelt netta d wakud n teḥkayt, ma yella amsawal ur d-yeḥki ara ineḍruyen akken mseḍfaren deg wakud.65»